./data/phi0474/phi002/phi0474.phi002.perseus-lat2.xml
M. Tullius Cicero
aliquot post mensis et homo occisus est et bona venisse dicuntur   profecto aut haec bona in tabulas publicas nulla redierunt nosque ab isto nebulone facetius eludimur quam putamus, aut, si redierunt, tabulae publicae corruptae aliqua ratione sunt; nam lege quidem bona venire non potuisse constat   intellego me ante tempus, iudices, haec serutari et prope modum errare qui, cum capiti Sex  Rosci mederi debeam, reduviam curem  non enim laborat de pecunia, non ullius rationem sui commodi ducit; facile egestatem suam Sc laturum putat, si hac indigna suspicione et ficto crimine liberatus sit